Dimecres de lectura poètica - tv3.cat - L'hora del lector\n27/02/2008: Dimecres de lectura poètica\nBenvolguts amics i benvolgudes amigues de L'hora del lector i de les hores de lectura, aquest dimecres líric i nocturn he rescatat del programa de dijous passat, per tornar a compartir-la amb tots vosaltres, la lectura que va fer la poeta i traductora Montserrat Abelló de dos poemes del seu proper llibre El fred íntim del silenci (Editorial Denes, que sortirà la diada de Sant Jordi vinent). Ah, i recordeu que el programa de demà estarà íntegrament dedicat al record del poeta Josep Palau i Fabre. Bon dimecres de poesia, amigues i amics.\nSilence ha escrit:\nMoltes gràcies, senyor Boix,\ni permeti'm, per tants dols\nBon dia Sr. Boix i amics,\nVa ser un temps insólit. Els nostres pintors, poetes, traductors – homes i dones de cultura- van marxar de Catalunya i Espanya a França a la recerca de moltes coses (alguns de llibertat, altres de experiencies noves). La llista dels nostres afrancesats es llarga i a estones diria que mágica: Rodoreda, Palau i Fabre, Fontseré, Miró, Semprun, Goytisolo, Buñuel, Nestor Almendros, etc etc.\nQuan jo era més jove França era el país del cinema i de les llibreries del segle XIX. Truffaut i Doinel alçant altars a Balzac; Resnais i Emmanuelle Riva propagant la música verbal de Marguerite Yourcenar. Potser ja no queda res de tot allò. Nomès el record del gran Josep Palau i Fabre visitant a Antonin Artaud i posant-li injeccions a fi de acostar-lo al món dels vius.\n!Quin temps¡ !Quina época¡ Deu meu.\nBenvolguda amiga Silence, moltes gràcies per aquest bonic homenatge entre potes degans.\nBenvolgut amic Eduard, quina època, té molta raó, i quina gent tan valenta i tan a prop de la vida! Moltes gràcies per la seva companyia.\nHe comés un error en la anterior entrada. Volia dir Marguerite Duras (i no Yourcenar). "Hiroshima mon amour" va ser escrit per la Duras.\nAh, la memòria... d'Adrià. Moltes gràcies per la seva puntualització, benvolgut amic Eduard.\nBondia a totes tots els vius i a mr. Boix, malgrat aquesta boira que no permet veure el mar ni l'horitzó...\nAra sí enllaço el web que volia posar anit, ja que Eduard ens ha tornat al tema tan concret i adient com sempre. Gràcies.\nEspero que demà ens ho diràn tot de Palau i Fabre a "L'hora del Lector", però tot i així, faig cinc céntims a través d'aquest web que potser ja heu llegit. Volia dir justament el que diu Eduard, que tots es coneixien, totes tots éren exiliats, i sobrevivíen com podien, de rentaplats, éxtres de cinema... no volia trencar la "fantasia" d'Emili pensant que no es coneixien... i tinc entés que Palau i Fabre al tornar a Barcelona va viure a casa de la seva mare al carrer Bruc, a prop del Conservatori de Música i el Mercat de la Concepció, vull dir que no és tant a prop del carrer Petritxol on vivia George Arnaud... encara que Barcelona és petita. I per cert, la mare de Palau amb setanta i tans anys encara anava a estudiar, era dona molt culta i activa, però amb el fill no s'hi entenien gaire... demà ens ho diràn.\nI crec que sí, que avui dia continuen havent artistes, Eduard, però tant clandestinament com en aquells temps de guerra i postguerra, els que no surten a la tele... però és tema llarg.\nI a propòsit d'Artaud, deia Palau i Fabre que al principi es va mostrar molt esquerp, però va simpatitzar molt quan va començar a portar.li droga... per a apropar.lo al món dels vius o dels morts, Eduard? Potser no ho sabrem mai\nDels artistes catalans que van marxar a França es imposible oblidar el cas d´en Nestor Almendros (nascut a Barcelona al 1930), (en rigor va fer una important escala a Cuba on primer el regim de Batista i després el regim de Castro el van foragitar).\nNestor Almendros arriba a Paris pobre i sense cap contacte. Nomès porta sota el braç una llauna que conté un treball documental (Gente en la playa) fet a Cuba que li servirà de ben poc. A Cuba ja va començar a treballar l´enregistrament de la llum natural, como a documentalista, que el faria famós.\nLloga una cambra a una residencia d´estudiants i es fa passar per universitari.\nMitjançant mil malabarismes, mig mort de fam, després d´haver fet de rentaplats i cambrer, troba una petita feina en el documentalisme escolar francés.\nDe forma atzarosa coneix a Eric Rohmer. Com ell sempre va comentar, l´accident d´un cámara en el darrer minut va provocar que el contractessin en la serie de films de "Paris vu per". A partir de llavors, Almendros entrará a la historia del cinema. Director de fotografia de films com "La rodilla de clara", "Mi noche con Maud", "Las dos inglesas y el amor", "La marquesa de O", "El pequeño salvaje", "Domicilio conyugal", "La noche americana", "Dias del cielo" etc. etc.\nEl seu llibre "Un Homme a le càmera" (Dias de una camara) es una de les coses més maravelloses que he llegit en ma vida. Almendros, que havia estat critic de cinema, escrivia molt bé.\nPer cert, molt abans que Garci, Almodovar o Bardem guanyessin un oscar, Almendros va guanyar l´oscar per "Days of heaven". A Casa nostre ningú li va fer ni cas. Cap homenatge, cap creu de Sant Jordi (que jo sapigue). Res. Quina vergonya, quina tristesa d´aquest pais nostre.\nA Andalucia un institut porta el seu nom (el seu pare va neixer a aquella comunitat); es l´Instituto de Educacion Secundaria Nestor Almendros de Tomares (Sevilla).\nBenvolguda amiga Silence i benvolgut amic Eduard, moltes gràcies per les seves evocacions del Palau i Fabre de l'Eixample, és a dir, exiamplar, i del Néstor Almendros desporvist d'homenatges a casa nostra.\nAlain ha escrit:\nUns minuts musicals balsàmics; avui és dia ressacós.\nMeravellós Glenn Gould, em té robat el cor, justament és la primera música que vaig escoltar al despertar del primer dia d'aquest any, i em va faltar temps per a entrar en aquest el nostre "bloc Boix" i compartir.lo a vosaltres... no puc evitar tornar a fer.ho... és el moment íntim de la creació...\nGràcies Alain, ha estat un encert, tens raó, és dia ressacós, encara que no sé si parlem de la mateixa ressaca, tant de bó. Avui la meva ressaca se sembla més a la del títol del llibre de Montserrat Abelló, justament; "El fred íntim del silenci"\nBenvolgut amic Alain i benvolguda amiga Silence, moltes gràcies per les vostres variacions Gould. M'heu fet recordar-me d'un petit llibre de Don Delillo, que es diu «Contrapunto», un assaig de 72 pàgines, on parla de la creació artística tot inspirant-se en tres pel·lícules, un llibre i una fotografia. Es tracta de les pel·lícules «Treinta y dos cortometrajes sobre Glenn Gould», «Thelonius Monk: Straight, No Chaser» i «Atanarjuat: El espíritu del ártico»; del llibre Thomas Bernhard de «El malogrado», i d'una fotografia d'època on apareixen tots plegats els músics de jazz Thelonious Monk, Roy Haynes, Charles Mingus, i Charlie Parker.\nNavegant per rumbs aliens durant un parell de dies, quant retornes veus roses esfullant-se amb un somriure dolç:\nI sortejant terra de nàufrags:\nHojeando los poemas del alquimista de JPF(edición bilingüe, Galaxia Gutenberg), pura destilación,\nMissiva, BCN 1940\noh, cuanto daría la mayoría por recibir un mensaje tan hermoso, y basta abrir un libro para recibirlo.\nBona nit, gracias por mantener vuestra antorcha siempre encendida.\nBenvolgut amic Almogàvers, moltes gràcies pels teus musicals i lírics enllaços, he començat, ai xò no cal dir-ho, pel Vicent Andrés Estellés.\nBenvolguda amiga Abendland, moltes gràcies per la teva companyia i per la teva amistosa destil·lació.\n... o quizá entrar en el bloc del sr. Boix, para leer "un mensaje tan hermoso", abendland, gràcies. I estic d'acord, hem de mantenir la torxa encesa...\nAixí que faré com Almogàver i Boix, inspirada per aquesta bonica reunió d'espelmes enceses poemes i músiques que es donen la mà... navegant amb Almogàver he vist els poemes de Clementina Arderiu, i he pensat, "altre poetessa quasi oblidada i fins i tot desconeguda potser pels més joves".\nAixí he continuat navegant aviam si cercava quelcom de la meva amiga Montserrat Riva, neta de Clementina Arderiu i Carles Riba, germana d'en Pau, Xavier, (també músic) Mercè, (escultora) família d'artistes, els ve de lluny, crec que un dia estaria bé fer un especial.\nNomés he trobat aquest youtube de pésima qualitat (ho lamento) de la presentació del llibre de poemes de Monserrat Riva (música també) i com diu el seu germà Pau, "tira més cap a l'avia Arderiu", i afegeixo, "fins i tot, físicament, i lluitadora també"\nBona navegació entre silencis, llibres, músiques... i algún somriure*\nUs dic com el senyor Boix, moltes gràcies per la vostra amistat, no cal dir.ho.\nSomriure, mr. Boix, jo també he començat per Vicent Andrés Estellés\nSilencitrencat ha escrit:\nAi verge, que he posat dues vegades Riva en contes de Riba...no tinc remei, al menys ric de mi mateixa, i espero a vosaltres també:))\nVenbolguda amiga Silenci, moltes gràcies per les teves v/b, i per la teva nocturna companyia.\nJa veu, mr, aviat podrà dir que té una amiga nocturna que reuneix totes les virtuts per a ser Presidenta de la Generalitat...\nHem de riure, és la millor manera d'acabar el plor ¿no creu?\nAh, això no cal dir-ho, benvolguda amiga!


Yusra Mardini, representat dels atletes refugiats al Ciutat de Barcelona | betevé\nMardini va fugir de la guerra de Síria el 2015 i va sobreviure nedant a mar obert gràcies al seu entrenament\nRedacció Esports | dimecres, 26 de juny del 2019, a les 17.49\nLa nedadora siriana de l’equip olímpic d’atletes refugiats Yusra Mardini ha participat en el Trofeu Ciutat de Barcelona de Natació, celebrat a les instal·lacions del Club Natació Sant Andreu al llarg d’aquest cap de setmana. És la primera vegada que un membre d’aquest equip participa a la prova. Mardini també és ambaixadora de bona voluntat de l’Alt Comissionat per als Refugiats de les Nacions Unides (ACNUR).\nNedar per sobreviure\nL’esportista, de 21 anys, nascuda a Damasc, va fugir de la guerra de Síria l’estiu del 2015 amb una embarcació cap a Grècia. El trajecte es va complicar a mar obert, la nau es va enfonsar i Mardini va haver de nedar durant hores fins a arribar a l’illa de Lesbos. Gràcies a l’entrenament ella i la seva germana Sara, també nedadora, van sobreviure i van ajudar altres refugiats a arribar a Grècia.\nActualment Mardini viu a Berlín, on ha encetat una nova vida que li ha permès reprendre la seva carrera a la piscina. Actualment competeix a les files del club alemany Wasserfreunde de Munic.\nUna jove amb experiència\nTot i tenir només 21 anys, Yusra Mardini va participar en els Jocs Olímpic de Rio de 2016 amb l’equip olímpic d’atletes refugiats, integrat per sirians, sudanesos del sud i congolesos. La damasquina també va competir al Campionat del Món de Budapest de 2017, aquest cop com a independent, i espera classificar-se per als Jocs de Tòquio del 2020.


Montoro garanteix equiparació salarial completa entre Policia Nacional, Guàrdia Civil i Mossos a 2020\nEl ministre d'Hisenda i Funció Pública, Cristóbal Montoro, ha assegurat avui que l'equiparació salarial entre la Policia Nacional, la Guàrdia Civil i les forces de seguretat autonòmiques "serà completa" el 2020.\nAixí ho afirmar abans de participar en un acte a la Casa d'Amèrica de Madrid al costat del seu homòleg argentí. Concretament, Montoro va indicar que l'homologació salarial entre Policia Nacional i Guàrdia Civil i Mossos d'Esquadra "serà completa en tres anys".\n"Està garantit que la nòmina d'un policia nacional i un guàrdia civil, depenent de les activitats que desenvolupa, estarà completament igualada a la del mosso d'esquadra ", va assenyalar el ministre, quin ha afegit que" per això caldrà sens dubte una aportació pressupostària i aquesta és la que habilitarem des dels pressupostos generals de l'Estat ". < / p>\nen aquest sentit, Montoro ha indicat que "el Ministeri de l'Interior està treballant en una línia molt correcta per a l'efectiva equiparació entre les Forces de Seguretat de l'Estat, Policia Nacional i Guàrdia Civil i Mossos d'Esquadra". < / p>\nEn concret, ha explicat que "el Ministeri d'Interior està treballant amb qui ha de treballar, amb els sindicats i representants d'aquestes Forces de Seguretat de l'Estat, les associacions de la Guàrdia Civil i els sindicat us de la policia ".\n" Estem segurs que arribaran a bon port aquestes negociacions ", va assegurar, per afegir que hi ha" la disposició i la capacitat pressupostària per a això "i" a més és un compromís del Govern el aconseguir-ho ". "Ho farem començant el 2018 i acabant en el 2020", ha postil·lat.


Actualidad – Página 13 – Federació de Piragüisme de la Comunitat Valenciana\nLa Federación de Piragüismo de la Comunitat Valenciana renueva su acuerdo de colaboración con la Marina Burriananova\nLa Federación de Piragüismo de la Comunitat Valenciana ha renovado el acuerdo de colaboración con la Marina Burriananova que permitirá que sigan celebrándose en sus instalaciones y lámina de agua las actividades organizadas por el ente presidido por Juan Antonio Cinto.\nLa Federación de Piragüismo de la Comumitat Valenciana suspende la primera prueba masculina de la Liga Autonómica de kayak polo\nLa Federación de Piragüismo de la Comunitat Valenciana ha suspendido la primera prueba masculina de la Liga Autonómica de kayak polo, que estaba prevista para el próximo sábado, 23 de enero, en la Marina Burriananova.\nLa delegación de la Comunitat Valenciana obtiene siete títulos, un subcampeonato y cuatro bronces en la Copa de España de Talavera de la Reina\nLa delegación de la Federació de Piragüisme de la Comunitat Valenciana ha conseguido un total de siete títulos, un subcampeonato y cuatro medallas de bronce en la Copa de España de maratón y medio maratón, celebrado el pasado fin de semana en Talavera de la Reina.\nEl Club Alaquàs KP y el Club Picassent KP acaban en segunda y tercera plaza en el III Torneo de la Primera División Absoluta Iberdrola\nEl Club Alaquàs KP y el Club Picassent KP consiguieron la segunda y tercera posición, respectivamente, en el III Torneo de la Primera División Absoluta Iberdrola de la Liga Nacional de kayak polo, que se disputó este fin de semana en las instalaciones de la Marina Burriananova.\nUn total de 16 deportistas disfrutan de la primera concentración del programa de tecnificación de kayak polo en categoría sub-16\nUn total de 16 deportistas de la Federació de Piragüisme de la Comunitat Valenciana disfrutaron el pasado fin de semana de la primera concentración del programa de tecnificación de kayak polo en categoría sub-16, que tuvo lugar en la Marina Burriananova.


Carme Giralt: un guardó a les lluites compartides (Eduard Vallory)\nLa Creu de Sant Jordi a Carme Giralt reconeix el compromís cívic i polític d'una generació\n4 min. 16/05/2019 17:26\nEDUARD VALLORY President del Centre UNESCO de Catalunya\n651x366 Records i desitjos de sis vides dedicades a educar Montserrat Andreu Montserrat Juvanteny Núria Marín Pilar Gargallo Federació de Moviments de Renovació Pedagògica Carme Giralt Mercè Otero / PERE TORDERA Records i desitjos de sis vides dedicades a educar Montserrat Andreu Montserrat Juvanteny Núria Marín Pilar Gargallo Federació de Moviments de Renovació Pedagògica Carme Giralt Mercè Otero / PERE TORDERA\n“Em semblava que calia salvar per les paraules tot allò que la història, la Història gran, o sigui la dels homes, havia fet imprecís, havia condemnat o idealitzat”.\nMontserrat Roig escrivia aquesta frase a 'L’hora violeta', aixecant-se contra la invisibilització del paper de les dones en la història. I és ben oportuna ara que han guardonat amb la Creu de Sant Jordi l’estimada i admirada Carme Giralt i Rosés, juntament amb altres dones referents, i s'han reconegut així moltes coses.\nPerquè guardonant la Carme es reconeix primer de tot la forta contribució educativa i social de l’escoltisme. En particular, el compromís de les persones que des del moviment escolta i guia, en els foscos anys de la dictadura feixista, van plantar tantíssimes llavors de democràcia, de convivència, de llibertat i de responsabilitat. Amb ella també es reconeix la implicació de tanta gent jove, ahir i avui: la Carme va fundar un agrupament laic al Masnou amb només setze anys, a finals dels 50, i posteriorment va participar en la unificació de l’escoltisme laic, va presidir Escoltes Catalans i va representar internacionalment l’escoltisme i guiatge català.\nLes tantes llavors plantades per l’escoltisme, de les quals moltes i molts som fruit, han estat fecundes i han ajudat a dibuixar la societat que volem. En particular, com explicava Marta Mata, les llavors de l’escoltisme van alimentar tant els moviments de renovació pedagògica com els col·lectius polítics que lluitaven per la democràcia i la justícia social i pel restabliment de les institucions nacionals. Potser, justament, va ser així perquè l’escoltisme parteix d’una visió optimista sobre el futur, des de l’esperança que la gent jove, empoderada, pugui construir un demà diferent.\nAmb el guardó a la Carme Giralt, abanderada de la coeducació, i també guardonant la Mercè Otero i la Fina Rubio, i la Montserrat Andreu, la Montserrat Juvanteny i la Núria Marín, es reconeix la doble contribució que tantes dones han fet a la societat catalana\nPer això, el guardó de la Carme també reconeix la feina d’aquelles generacions que als anys 60 van crear escoles fent renéixer la tradició de renovació pedagògica de l’Escola Nova que el feixisme havia volgut destruir. Amb 29 anys, la Carme fundava l’Escola Bergantí al Masnou, una escola respectuosa amb l’infant, coeducativa, d’aprenentatge actiu, emancipadora i compromesa amb la millora personal i social i amb el país, que no per casualitat va crear quan estava embarassada: l’escola desitjada és l’escola on voldríem dur els nostres fills.\nAmb aquest guardó es reconeix alhora una àmplia generació de persones que van estendre el seu compromís cívic al compromís polític, perquè amb els primers ajuntaments democràtics la Carme va ser tinent d’alcaldia i única regidora del Masnou. Una generació, aquella, que des de la militància antifranquista, la lluita per les llibertats nacionals i socials i pel restabliment de les institucions democràtiques va voler superar el mal fet per cinc dècades d’autoritarisme dictatorial, exili, repressió, injustícies i adoctrinament. I que avui, quatre dècades després, ha de veure policies pegant a votants i tot el govern de la Generalitat, la presidenta del Parlament i els màxims dirigents associatius a la presó o a l’exili.\nPerò per sobre de tot, amb el guardó a la Carme Giralt, abanderada de la coeducació, i també guardonant la Mercè Otero i la Fina Rubio, i la Montserrat Andreu, la Montserrat Juvanteny i la Núria Marín, es reconeix la doble contribució, el doble esforç, que tantes dones han fet a la societat catalana: sumant a totes les altres lluites el seu treball incansable per la igualtat de gènere i per una coeducació que superi la inèrcia del privilegi masculí. En les lluites compartides d’aquest últim mig segle, els homes han estat les grans cares conegudes, i no és fàcil assumir que en moltíssims casos no ha estat per mèrits propis, sinó per un biaix social que privilegia els homes per sobre de les dones. Per això, com diu la Marina Subirats, és fonamental una coeducació que provoqui un canvi cultural, que trenqui l’androcentrisme i els models estereotipats de gènere, valori per igual les aportacions dels homes i de les dones, i ajudi a una nova construcció del gènere i de l’orientació sexual, sense discriminacions. Acompanyant els qui han de deixar la posició de privilegi i empoderant les fins ara invisibilitzades.\nLa Història dels homes, que deia Roig, ens va amagar les Carmes Giralt. I avui, amb els guardons a aquestes mestres i activistes que tant ens han ensenyat a través del seu compromís, de la seva lluita i del seu exemple, humilment, tots nosaltres aprenem.


Calvet defensa que el nou estudi de la C-32 refà els errors dels anteriors - El Gerió Digital\nEl conseller reitera que és una infraestructura "necessària"\nDilluns, 29 de juny de 2020 14:00h\nPresentació de la campanya per atraure turisme de proximitat a les comarques gironines © ACN\nACN, Marina López, Xavier Pi / La Selva / Palamós\nEl Departament de Territori i Sostenibilitat ha tornat a reactivar el projecte d'ampliació de la C-32 entre Tordera (Maresme) i Lloret de Mar (Selva). Segons van informar en un comunicat divendres passat, han sotmès a informació pública un nou estudi informatiu i un altre d'impacte ambiental per aquest tram de carretera.\nEls dos estudis han de complementar i completar la documentació anterior elaborada per Territori, però introduint "diversos conceptes" que va demanar el Tribunal Superior de Justícia de Catalunya (TSJC) en la suspensió cautelar dels documents.\nLa recuperació del projecte de la C-32 per part del Departament de Territori i Sostenibilitat va agafar per "sorpresa" la plataforma Aturem la C-32que va qualificar d'"indignant" que el Govern vulgui tirar endavant el projecte. La plataforma ja va anunciar que estudiarà els documents i no descarta tornar a recórrer al TSJC per evitar que la infraestructura s'acabi construint.


Burjassot celebra el Dia Mundial de Conscienciació sobre l’Autisme sumant-se a la campanya “Puc aprendre. Puc treballar” – RiberaTV\nBurjassot celebra el Dia Mundial de Conscienciació sobre l’Autisme sumant-se a la campanya “Puc aprendre. Puc treballar”\nL’Assemblea General de les Nacions Unides va instaurar en 2007 el 2 d’abril com a Dia Mundial de Conscienciació sobre l’Autisme, amb l’objectiu de posar en relleu la necessitat de contribuir a millorar la qualitat de vida de les persones amb trastorn de l’espectre de l’autisme (TEA) i promoure la seua inclusió en tots els àmbits de la societat, com a ciutadans i ciutadanes de ple dret.\nCada any, el moviment associatiu de l’autisme a Espanya promou una campanya de conscienciació, en coordinació amb Autisme Europa, per a visibilitzar la realitat del col·lectiu, les seues capacitats i les seues necessitats. I a aquesta campanya, que en 2021 té per lema “Puc aprendre. Puc treballar” ha volgut sumar-se l’Ajuntament de Burjassot, des de la mateixa Alcaldia. Amb ella, es pretén instaurar consciència en la societat sobre com crear les condicions adequades per a fer que l’educació i l’ocupació siguen més accessibles per al col·lectiu autista.\n“Són moltíssimes les persones, no sols en el món, Europa o Espanya, sinó també a Burjassot, que formen part de la nostra societat més pròxima, dels nostres cercles d’amistats, de la nostra pròpia família que tenen algun tipus de trastorn de l’espectre autista, en molt diversos graus. Es fa necessari que des d’àmbits tan transversals de la nostra vida com són l’educació o la vida laboral, la inclusió d’aquest col·lectiu siga un compromís en ferm de tots els agents, incloent òbviament a les institucions públiques”, ha declarat Rafa García, Alcalde de Burjassot.\nPer a visibilitzar la campanya en xarxes socials, s’anima a la societat a participar fent un gest per l’autisme i compartir-lo amb les etiquetes #DiaMundialdelAutismo i #PuedoaprenderPuedoTrabajar. Participar és tan fàcil com seguir uns senzills passos. En primer lloc, es tracta de sostindre amb la mà una eina o utensili relacionada amb alguna habilitat o capacitat que definisca a la persona. També es poden utilitzar els encunys descargables disponibles en la pàgina web. A continuació es tracta si es fes una foto, un breu vídeo o un gif amb aquesta eina, utensili o encuny per a, finalment, compartir l’arxiu en les xarxes socials amb els etiqueta esmentats. L’objectiu d’aquest gest és mostrar que cada persona és diferent i té unes determinades fortaleses, que la societat pot i deu fomentar per a ser cada vegada més respectuosa amb la diversitat.\nD’altra banda, la façana de l’Ajuntament de Burjassot també s’il·luminarà de blau el pròxim 2 d’abril, amb motiu del Dia Mundial de Conscienciació sobre l’Autisme, sumant així un més als milers d’edificis i monuments emblemàtics de tot el món que aqueixa jornada s’il·luminen de blava com a mostra de suport i solidaritat amb el col·lectiu de persones amb trastorn de l’espectre de l’autisme (TEA) i les seues famílies. Es tracta de la campanya de sensibilització internacional Light It Up Blue (LIUB), promoguda per “Autism Speaks” a la qual se suma el moviment associatiu de l’autisme a Espanya.\nS’estima que set milions de persones tenen trastorn de l’espectre de l’autisme (TEA) a Europa. A Espanya, més de 450.000 persones ho pateixen. Per a totes elles, l’accés a l’educació i a l’ocupació no són només un dret, sinó també factors clau per a la seua qualitat de vida.\nBurjassot celebra el Dia Mundial de Conscienciació sobre l’Autisme sumant-se a la campanya “Puc aprendre. Puc treballar” added by Ribera Televisió on 1 abril, 2021


El recompte català de passatgers, al metro de Londres\nCounterest utilitza sensors 3D per analitzar el comportament dels usuaris que entren i surten d’estacions, museus i botigues\nQuanta gent hi ha, on es concentren i com es mouen dins d’un recinte. Són només algunes de les dades que l’ start-up Counterest extreu a través de sensors 3D situats al sostre. Aquesta informació, molt valuosa per a la seguretat i per al màrqueting, desperta l’interès d’un grapat d’empreses i institucions que disposen de grans recintes per on circula molta gent. Un d’aquests recintes és el metro de Londres, on la companyia catalana ha supervisat l’estació de London Bridge per quantificar el nombre d’usuaris a temps real i, en un futur, adaptar el nombre de trens a la demanda. És l’anomenada oferta dinàmica, una proposta “futurista”, en paraules de Caterina Font i Oriol Tort, fundadors de la companyia. “Es tracta d’una prova pilot de la Universitat de Cambridge -expliquen-. Ells mateixos es van posar en contacte amb nosaltres a través de LinkedIn per tirar endavant aquest projecte”.\nLa tecnologia de Counterest suposa un pas de gegant en relació als mètodes tradicionals de recompte, que utilitzen càmeres i infrarojos, i que ofereixen només dades aproximades. Els sensors 3D, en canvi, reconeixen els caps de les persones des del sostre, saben per on es mouen i com actuen els usuaris d’un espai. Aquesta informació s’emmagatzema automàticament i permet conèixer la trajectòria que segueixen els clients d’un supermercat, quines sales d’un museu concentren més visitants o si hi ha un grup de persones caminant a contracorrent per una estació. D’aquesta manera és possible, per exemple, contrastar les visites amb les vendes o actuar ràpidament en cas d’aglomeracions, però també organitzar els treballadors per zones i horaris, i posar en marxa campanyes de màrqueting.\n“Qualsevol lloc on es congregui molta gent és un usuari potencial”, diu Font, que destaca la varietat dels seus clients. Counterest compta els visitants del CCCB i de la Pedrera, i treballa per a botigues, casinos, clubs esportius i per a una de les principals empreses de telefonia de l’Estat. La seguretat és un dels principals al·licients dels que comencen a incorporar els sensors 3D, segons explica Tort, però molt pocs clients els fan servir només per a això. “Hi ha discoteques que comencen a mirar què passa amb la gent que hi ha dins quan sona una determinada música”, assegura.\nL’ start-up, que va néixer l’octubre del 2013, concentra a Barcelona i Madrid la majoria dels seus clients. Però l’expansió internacional ja s’ha posat en marxa. L’agost passat va obrir una oficina a Berlín a través de l’acceleradora Startupbootcamp, després d’haver sigut seleccionats d’entre més de 700 companyies d’arreu del món. La tecnològica també negocia projectes a l’Amèrica Llatina, a través de partners en països com Xile.\nAmb cinc treballadors i 70.000 euros de facturació el primer any, la companyia ha guanyat el premi BBVA Open Talent en la categoria de Digital Life. El premi té una dotació de 30.000 euros i l’oportunitat de realitzar un projecte del BBVA que “encara s’està concretant”, així com l’oportunitat de participar en la Crash Acceleration Week de Nova York. “Això ens permetrà posar un peu a l’ecosistema de start-ups americà”, apunta Font.


El Govern aixeca el tancament a les grans superfícies, però manté les restriccions a l'hostaleria\nEl centre comercial L'Illa Diagonal, a Barcelona, aquest gener. Aina Martí / ACN\nBarcelonaEls centres comercials podran tornar a obrir a partir de dilluns amb un 30% de l'aforament, després d'estar gairebé dos mesos tancats per les restriccions contra la pandèmia. Ho ha anunciat la consellera de Salut, Alba Vergés, que ha puntualitzat que els restaurants que estiguin dins de les superfícies continuaran sense poder oferir servei. "Permetem que es pugui anar a fer les compres als centres comercials, però no volem que siguin un lloc per anar-hi a passar el dia", ha deixat clar Vergés. També ha afegit que les botigues de més de 400 metres quadrats podran aixecar la persiana, però limitant la superfície d'atenció al públic als 400 metres quadrats.\nPel que fa a l'àmbit esportiu, s'amplia l'aforament de les activitats grupals en interiors i es podrà arribar al 30% –sempre que la ventilació sigui l'adequada–. A les piscines es podrà permetre l'entrada de fins al 50% de l'aforament. En l'àmbit escolar, els canvis que s'han aprovat passen per permetre que es puguin tornar a fer excursions amb pernoctacions, "sempre que siguin amb el mateix grup bombolla de classe", segons ha concretat Vergés. La consellera també ha anunciat que s'està treballant per recuperar les classes presencials a les universitats dels cursos de segon de carrera a partir del 8 de març.\nDurant la roda de premsa, la consellera també ha analitzat les dades epidemiològiques. "Estem en una situació estable però amb una ocupació de llits crítics molt alta", ha advertit. Així, es preveu que els pròxims dies el nombre de contagis es mantingui estable, però el problema és que les UCI continuen molt plenes: a 25 de febrer, hi ha 569 malalts crítics de covid i 422 de la resta de patologies. Abans de la pandèmia, Catalunya tenia poc més de 600 places d'UCI en total. "Si ara hi hagués un repunt de casos, els nous ingressos se sumarien als actuals i podríem arribar a xifres molt elevades, que obligarien a desprogramar l'activitat assitencial no covid", ha alertat Vergés, que ha insistit en mantenir les mesures per evitar els contagis.\nSobre la variant britànica, el secretari de Salut Pública, Josep Maria Argimon, ha reiterat que acabarà sent la predominant i, per tant, ha dit que és evident que ha entrat i entrarà a les escoles. Tot i això, ha detallat que no ha variat gaire el nombre de grups confinats per casos de coronavirus o que tenen només un cas aïllat, amb unes xifres similars a les del primer trimestre durant la segona onada. Ara bé, sí que han crescut els grups on hi ha cinc o més casos, que és una xifra més elevada que la del període anterior.\nPel que fa al brot detectat a la Vila Universitària de la Universitat Autònoma de Barcelona (UAB), Argimon ha dit que ahir a la tarda es va començar a fer el cribatge als residents i els van fer 504 tests PCR. Tot i que hi ha uns 1.400 estudiants que viuen a la Vila Universitària, Argimon dona per fet que no s'hi presentaran tots i que n'acabaran fent un miler. També ha avançat que tindran els resultats la setmana que ve. "Creiem que les mesures que ha pres la UAB seran suficients", ha afegit.\nEn relació amb una possible flexibilització de mesures de cara a Setmana Santa, Argimon ha recordat que encara falta més d'un mes, una "eternitat" en context de pandèmia, i ha remarcat que és molt complicat fer prediccions a un mes vista. El secretari de Salut Pública ha dit que saben com és d'important la Setmana Santa "des de molts punts de vista" i ha garantit que quan arribi el moment es tindrà en compte.\nVergés també ha dit que la seva conselleria té constància d'un augment de desplaçaments a la Vall d'Aran, tant entre setmana com el cap de setmana, i ha fet una crida a respectar les restriccions. En aquest sentit, la consellera ha assenyalat que al marge del control policial d'entrada i sortida de l'Aran, cal que la ciutadania tingui clar que hi ha el mateix confinament que a la resta de comarques de Catalunya i que s'ha de complir per no posar en risc ni la salut dels de fora ni la dels de dins.\nAl ser preguntada pel certificat de vacunació que s'està debatent a la UE, Vergés ha dit que és un debat interessant però ha alertat que no pot contribuir a la creació de desigualtats. En aquest sentit, ha explicat que primer cal garantir que tothom té accés a la vacuna. "Sense això ho podem debatre però no dur-ho a terme, una gestió de la salut ètica intenta reduir les desigualtats i no pas generar-ne de noves", ha dit.\nD'altra banda, tant Vergés com el conseller d'Interior, Miquel Sàmper, han defensat el dret a manifestar-se i han dit que autoritzaran totes les protestes que es convoquin per al 8-M. Això sí, Sàmper ha puntualitzat que, com es fa amb totes les manifestacions, el Procicat les estudiarà i potser proposarà modificacions en la seva organització i recorregut per tal que es respectin les mesures sanitàries.\nAgències de viatges que falsifiquen PCR negatives\nEl comissari dels Mossos d'Esquadra, Joan Carles Molinero, ha advertit que han detectat dues agències de viatges, una de Mataró i una altra de Santa Coloma de Gramenet, que falsificaven certificats de proves PCR negatives per viatjar per Europa. S’han investigat 27 clients i el propietari de l’establiment del Maresme. El propietari i dos treballadors de l’empresa de Santa Coloma han estat detinguts.\nD'altra banda, Molinero també ha alertat d'un augment d'estafes telefòniques relacionades amb el covid i sobretot dirigides a centres mèdics i residències geriàtriques. El comissari ha recordat que les vacunes no es poden comprar ni vendre, ja que són subministrades pel departament de Salut. També ha notificat que ahir els Mossos i les policies locals van aixecar 106 actes per vulneració del confinament comarcal: 42 per infraccions dels restaurants i 125 per incompliment del toc de queda nocturn. No es va fer cap detenció.\nReparació del dany a la noia ferida\nSàmper també ha dit que els Mossos activaran el protocol de reparació del dany amb la noia que dimarts de la setmana passada va perdre un ull en una manifestació a Barcelona a favor del raper Pablo Hasél, presumptament per culpa de l’impacte d’un projectil de foam policial. El conseller també ha dit que la investigació interna dels fets ja està gairebé enllestida i que es lliurarà al jutjat que els investiga.\nEls Mossos obren una investigació per la noia que va perdre un ull en les protestes per Hasél\nDos mesos amb la persiana abaixada\nEls establiments de més de 400 metres quadrats i els centres comercials, que portaven tancats des del 7 de gener, podran tornar a aixecar la persiana, això sí, només de dilluns a divendres i amb tan sols el 30% de l'aforament, com la resta del comerç no essencial. Des de la delegació catalana de l'Associació Espanyola de Centres Comercials (AECC) celebren la fi del tancament. Tot i que va poder obrir durant la campanya de Nadal, el sector ja arrossegava les restriccions de la segona onada i en aquell moment ja va denunciar que les mesures havien frustrat les promocions del Black Friday.\nEls centres comercials sumen dues setmanes més als 140 dies de sequera\nPrecisament, l'AECC va fer balanç aquest dijous de les pèrdues que el sector va registrar el 2020 per l'impacte de la pandèmia. Les vendes d'aquests establiments van caure un 29%, fins als 33.392 milions d'euros, i l'afluència de visites es va desplomar un 34%, segons dades recopilades per la mateixa patronal. "Esperem que en el segon semestre, a partir de l'estiu, hi hagi una certa recuperació, però tot dependrà de l'evolució de la pandèmia", va manifestar el president de l'entitat, Eduardo Ceballos.\ncoronavirus Covid-19 comerç


Literatura per als més menuts: Tenda d’Animals – FÒRUM.ad\nLiteratura per als més menuts: Tenda d’Animals\nOn: 29/05/19 6:54\nLa història que narra la Marina és la del seu cosí, el Lluïsma, un nen que s’estima els animals i a qui, fins que no compleix els nou anys, li resulta impossible comprendre que per poder sentir-se ben a prop del món animal no cal tenir mascotes vivint amb ell. De fet, els pares del petit protagonista li consenten tots els capricis, i això té com a conseqüència que per casa seva vagin desfilant una sèrie de bestioles, si l’una exòtica, l’altra encara més. Les existències d’aquests animalons entren en una mena d’espiral de fatalitats fins que la narració fa un gir que recondueix la situació i permet que les coses es col·loquin novament a lloc. En definitiva, tot el relat pivota al voltant de la idea del maltractament que suposa tenir animals fora del seu hàbitat natural, i en concret, en cases particulars i en zoològics.\nLa prosa de l’autora valenciana Maria Josep Escrivà és àgil i amb una riquesa de llenguatge notable. Les anècdotes estan narrades amb vivesa i amb un punt d’humor que no grinyola amb algun desenllaç funest. En tot cas, el conjunt funciona, incloses les il·lustracions de Marina Puche, subtils i amb domini de la línia, i els ensenyaments que de forma persistent arriben al lector. És especialment atractiva la maquetació, en concret la indicació dels capítols i de les pàgines.\nL’obra va guanyar el XXVII Premi Carmesina de la Safor, convocat per la Mancomunitat de Municipis de la Safor des de l’any 1990 amb l’objectiu de donar suport a la creació literària en llengua valenciana.\nPrevious Post: Contrasenyes: la forma més senzilla d’estar segur\nNext Post: Ferit el conductor d’una motocicleta en un accident


Residenza Don Agostino Vallo Della Lucania Itàlia - Ofertes d'hotels amb els MILLORS DESCOMPTES EN LÍNIA\nVIa Fiume, Snc, Vallo Della Lucania, Vallo Della Lucania, Itàlia, 84078 - Veure al mapa\nMés informació sobre Residenza Don Agostino\nDissenyat tant per oci com per negoci, Residenza Don Agostino està situat idealment a Vallo Della Lucania; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Residenza Don Agostino asseguren una estada plaentera als seus clients. Els clients de l'hotel poden gaudir de instal.lacions per a minusvàl.lids, servei de cangur, habitació familiar, servei de llançadora, àrea de TV/saló compartit.\nGaudiu de les comoditats d'alta gama com ara aire condicionat, calefacció, aparell de televisió LCD/pantalla de plasma, cuina americana, nevera per tal de relaxar-vos després d'un cansat dia. L'hotel ofereix meravelloses instal.lacions d'oci com piscina exterior, massatge, parc infantil, jardí que faran de la vostra estada una experiència inoblidable. Residenza Don Agostino és la vostra destinació si buscau allotjament de qualitat a Vallo Della Lucania.


Curs Cecot Formació: LA GESTIÓ DE L'IVA INTRACOMUNITARI: NOVETATS 2020\nLA GESTIÓ DE L'IVA INTRACOMUNITARI: NOVETATS 2020\nAnalitzar els canvis que han entrat en vigor aquest 2020 en la gestió de l’Iva intracomunitari i conèixer el règim definitiu de l'Iva intracomunitari previst per al 2022.\nLlicenciada en dret i advocada en exercici. Especialitzada en contractació internacional i dret duaner. Diplomada en comerç exterior. Conta amb una àmplia experiència en assessorament i formació en comerç exterior i contractació internacional. Ha estat professora de la Fundació Politècnica de Catalunya i ha participat en cursos i seminaris en diverses patronals i Cambres de Comerç. És assessora de comerç exterior a la Cecot.\nPartim d’ una explicació dels diferents punts del programa amb exemples pràctics i casuística dels propis assistents.\nPersones que hagin de gestionar operacions intracomunitàries.\nLA GESTIÓ DE L'IVA INTRACOMUNITARI: NOVETATS.\n1. Tributació de les operacions intracomunitàries, entregues, adquisicions i operacions especials.\n2. “Quick fixes” o solucions ràpides per al 2020.\n3. Novetats en el règim definitiu de l' Iva intracomunitari.\n4. Recomanacions i aspectes pràctics per a l’adaptació al nou règim.\nPreu curs Soci: 175,00 €\nPreu curs No Soci: 275,00 €


Les plantacions de te de Cameron Highlands\nBrowse: Home » 2015 » agost » Les plantacions de te de Cameron Highlands\nagost 8, 2015 · by Mònica i César · in Blog\nDes de Melaka teníem pensat continuar la nostra ruta per Malàisia acompanyats d’en Víctor i en Pedro, i entre tots quatre havíem pensat creuar a l’altre costat de la península, agafar un ferri i passar tres dies a l’illa de Tioman. Però les coses no surten sempre com un vol. I a dos dies d’anar cap allà, vam comprovar per internet que no hi havia ferris de tornada de l’illa el dia que volíem. De fet, no hi havia ferris de tornada pels propers 3 dies, així que podíem anar-hi (ja havíem reservat allotjament), però no tornar-ne. Finalment vam decidir cancel·lar la reserva d’hotel, deixar Tioman per la propera vegada i anar tirant cap el nord.\nAixí, vam agafar un bus de tornada a Kuala Lumpur, i des d’allà, un altre que ens portés fins a Cameron Highlands, una zona de turons situada entre els 1000 i els 2000 metres sobre el nivell del mar, coneguda principalment per les seves plantacions de te.\nCameron Highlands és una zona de més de 700 km quadrats, i hi ha diversos llocs on et pots allotjar. Nosaltres vam escollir el poble Tanah Rata, perquè des d’aquí es poden començar diverses caminades. Però el primer dia vam tenir una baixa en aquest nou equip viatger: no sabem què va ser, però alguna cosa no va caure bé a l’estómac de la Mònica, i va estar dos dies amb unes cagarrines i un mal de panxa considerables. Resultat: llit i arròs blanc.\nMentrestant, el Pedro, el Víctor i el César se’n van anar a fer una excursió. La idea inicial era fer un dels camins que hi ha al voltant de Tanah Rata, i que estan numerats de l’1 al 14. Però va resultar que el que van escollir (número 4) va ser un bluf. Així que la segona opció va ser anar fins el mirador de les plantacions de te de l’empresa Boh. A aquest lloc s’hi arriba des del següent poble, Brinchang, així que van fer autoestop. La família que els va agafar anava a un mirador de més amunt, Gunung Brinchang, a 2000 metres d’alçada. I com el transport era de franc, com més amunt, millor.\nMentre pujaven fins el mirador, el cel es va anar tapant, i les esperades vistes no van ser per tant. Ja que estaven allà, van apropar-se a les passarel·les de fusta del Mossy Forest, que estava ple de turistes que havien pagat un tour per arribar fins allà. Van fer els primers metres del recorregut, tot just per veure una flor molt curiosa que s’alimenta d’insectes, la monkey pitcher. Després va anar tirant cap avall, per tal de veure les plantacions de te. El que més crida l’atenció d’aquestes plantacions i que les diferencia d’altres a l’Índia, Sri Lanka o la Xina és que aquestes van seguint les ondulacions dels turons, creant unes vistes molt maques.\nAquesta zona del país és bastant plujosa, i més en aquesta època. Encara que al matí s’aguanti el temps, a la tarda tens moltes possibilitats d’acabar xop. Preveient això, van tornar a fer dit, i aquest cop els va agafar un noi amb una pick-up, que anava sentint l’Alcorà per la ràdio.\nEl matí següent, amb la Mònica una mica recuperada, vam decidir fer un altre dels trails propers a Tanah Rata. La intenció inicial era fer el número 1, que des de Brinchang, puja fins el mirador on els nois havien anat el dia anterior. Però es tracta d’una pujada considerable, i la Mònica no estava prou recuperada per fer aquell esforç. Així doncs, ens vam decidir pel camí número 9A.\nVan ser gairebé dues hores pel mig d’una mena de selva, amb força vegetació i amb alguns trams una mica complicats, perquè hi havia arbres de troncs gruixuts creuats en el camí i alguna zona una mica fangosa. Pel camí vam poder veure alguns fongs, i quan ja vam sortir de la selva, també alguna que altra flor tropical de color llampant.\nI com la Mònica encara no havia vist ni una sola fulla de te, vam decidir apropar-nos a una plantació que l’empresa Boh té a uns quants quilòmetres d’allà on érem. Volíem anar caminant, però vam tornar a provar d’aixecar el polze, sent conscients que aquesta vegada, sent quatre, seria més complicat. Però de seguida es va aturar un home que ens va deixar a la porta d’entrada de la plantació, i només vam haver de caminar els 2 km de pujada fins la fàbrica.\nHa estat una llàstima no poder gaudir d’aquest paisatge tan maco amb sol, però tot i això ens ha agradat molt, i recomanem venir fins aquí si esteu a Malàisia. Propera parada: Penang.\nRAY agost 20, 2015 at 7:14 pm · Reply →\nSemblan mantes de vellut sobre les colines, aquestes plantacions de te. Les flors de sobre el tronc sont ben boniques. Petons.\n← Melaka, una ciutat amb història\nGeorge Town, darrers dies a Malàisia →


Protecció Civil lliurarà emissores de la xarxa RESCAT als voluntaris - Empordà\nProtecció Civil lliurarà emissores de la xarxa RESCAT als voluntaris\nDelort anuncia que es programarà un nou curs de comandaments a l'Institut de Seguretat Pública\nACN 06.03.2016 | 08:43\nFotografia del Dia del Voluntari de Protecció Civil. ACN\nl director general de Protecció Civil, Joan Delort, ha anunciat que els propers mesos es lliuraran dues emissores de la xarxa de comunicacions RESCAT a cadascuna de les associacions de voluntaris que estan registrades al departament d'Interior. La intenció és establir un nexe de comunicació constant quan sigui necessari, ha explicat durant la celebració del Dia del Voluntari de Protecció Civil, que s'ha celebrat a Lleida. Delort també ha anunciat que l'Institut de Seguretat Pública (ISPC) programarà un nou curs de comandament als segon semestre per als caps de les associacions. Són dues històriques reivindicacions del voluntariat de Protecció Civil. Durant la jornada, també s'han lliurat quatre mencions honorífiques i sis felicitacions per mèrits i trajectòria professional.\nJust després de glosar el caràcter altruista de les entitats, i de posar en valor la tasca i els valors del voluntariat de Protecció Civil, Delort ha fet entrega de quatre mencions honorífiques a les associacions que fa deu anys que estan inscrites al registre especial de Protecció Civil del Departament d´Interior: les de Lleida, Amposta, Montbrió del Camp i Sant Feliu de Guíxols.\nLes felicitacions al mèrit i la trajectòria professional han anat a l'associació de Lleida per l'organització de la jornada; als de Sant Fost de Campsentelles per l'exercici de simulació d'un sisme; als de Castell-Platja d'Aro per la simulació de l'evacuació d'un centre educatiu . També als de Cardona i de Vilanova del Camí per la col·laboració en el suport a la població afectada durant l'incendi forestal d'Òdena. Finalment també s'ha felicitat els de Sant Adrià del Besòs per al projecte de formació en primers auxilis i de sensibilització.\nSegons informa Protecció Civil en un comunicat, l´acte, que ha tingut lloc a l´auditori de La Llotja de Lleida, ha estat presidit per Delort i per l´alcalde de Lleida, Àngel Ros. També hi han assistit les diputades al Parlament de Catalunya, Violant Cervera i Montserrat Fornells; la presidenta del Consell Comarcal de La Noguera i alcaldessa de Térmens, Concepció Cañadell; l´alcaldessa de Sant Antoni de Vilamajor, Lluïsa Berdala, i la directora dels serveis territorials d´Interior a Lleida, Montserrat Meseguer, entre altres.\nActualment hi ha 106 associacions i 1.262 voluntaris al Registre especial de Protecció Civil del Departament d´Interior, i catorze associacions més fent els tràmits de registre. L´any passa eren 90 associacions inscrites i 1.060 voluntaris.


dijous, 17 de març de 2016 13:59\nCCONG aporta 5.000 euros per cofinançar les beques menjador a Gavà\nEls diners d’aquesta ONG incrementaran la partida municipal destinada a complementar la que atorga el Consell Comarcal del Baix Llobregat\nL’alcaldessa de Gavà, Raquel Sánchez, i el president de CCONG Ajuda al Desenvolupament, Rafael Jariod, han signat avui el conveni de col·laboració per cofinançar les beques menjador per a infants per al pròxim curs escolar 2016-2017. Els diners es distribuiran entre els infants de la ciutat beneficiaris de la beca de menjador que atorga el Consell Comarcal del Baix Llobregat, disminuint així la repercussió per a les famílies de l’import no becat.\nL’alcaldessa Raquel Sánchez, ha traslladat als representants de CCONG i a la seva delegació a Gavà, el projecte EOS, “l’agraïment de la ciutat per l’aportació de l’ONG a la partida de les beques menjador que l’Ajuntament destina a complementar les ajudes que atorga el Consell Comarcal, i que aquest curs ha beneficiat 379 infants de la nostra ciutat”. Sánchez ha destacat la relació de CCONG amb la ciutat de Gavà recordant que “l’Ajuntament ha participat en alguns projectes de cooperació que aquesta entitat a impulsat a molts països, i aquesta contribució que fan a les beques menjador és un retorn al suport de Gavà a les seves iniciatives”.\nCCONG Ajuda al Desenvolupament és una organització no governamental que treballa per a la cooperació amb el desenvolupament social, econòmic i humanitari de les zones més pobres del món. Compta amb una delegació a Gavà, el Projecte EOS, que té l’objectiu d’ajudar a un sector vulnerable de la població infantil a Catalunya. EOS pretén donant resposta a les necessitats individuals de cada infant a través d’una ajuda professional especialitzada fins que la situació personal del menor s’estabilitzi i fent un seguiment a llarg termini que contribueixi a la seva òptima integració social.\nRafael Jariod també ha incidit en aquesta vinculació amb Gavà “que es va iniciar amb un projecte de cooperació internacional en què l’alumnat de l’escola l’Eramprunyà va poder posar-se en contacte amb els infants d’una escola de Mali que vam construir l’any 2004, després arran d’això es va ampliar la col·laboració a altres projectes”. El president de CCONG també ha explicat que els diners de l’aportació econòmica de 5.000 euros a les beques menjador “provenen d’una part dels diners de les inscripcions d’una cursa en què col·laboren algunes de les nostres voluntàries del Projecte EOS, mentre que l’altra part dels diners es destinen a menjadors escolars de Mali i la llar Nova Esperança de Sant Climent”.\nAquest curs 2015-2016, l’Ajuntament de Gavà ha destinat 64.000 euros a complementar les ajudes que atorga el Consell Comarcal del Baix Llobregat, xifra que supera en 14.000 euros la del curs anterior. Aquest increment ha estat possible gràcies a l’ampliació de la partida municipal en 9.000 euros i l’aportació de 5.000 euros de la Fundació Núria García. El nombre d’alumnes beneficiaris de les beques ha estat de 379. Les beques menjador també s’han fet extensives a l’alumnat de la Fundació CAVIGA, amb una aportació municipal de 5.000 euros.\nD’altra banda, aquest curs també es posa en marxa un nou programa de beques menjador per a l’alumnat de secundària, cofinançat a parts iguals entre l’Ajuntament i la Creu Roja amb una dotació total de 60.000 euros, és a dir, una aportació de 30.000 euros de cada institució. La iniciativa, que beneficiarà al voltant de 60 joves, combinarà la garantia alimentària amb l’obertura dels instituts a la tarda, amb activitats extraescolars i de reforç.\nDarrera actualització de dijous, 17 de març de 2016 14:05


Enric I. Canela » Blog Archive » Reformar la universitat\nReformar la universitat\nJoaquim Coello, president del Consell Social de la UB, sense signar com a tal, ha escrit un article a El Punt: El govern, modernitzador?, que encapçala:\nEl govern socialista espanyol ha dut a terme una profunda modernització social, però han quedat àmplies zones de la funció pública que no han estat reformades. La universitat, la justícia i les infraestructures són assignatures pendents.\nEn un paràgraf podem llegir:\nLa universitat no ha superat els tics i les modes dels anys seixanta i la pretesa i necessària autonomia universitària ha derivat més cap a l’endogàmia i l’assemblearisme, que cap a l’eficàcia i el lideratge social. L’elecció del rector pels professors, alumnes i personal administratiu, la confusió entre el que han de ser els fòrums de debat d’idees consubstancials amb la universitat i els òrgans de gestió juntament amb el caràcter funcionarial de la major part del personal recercador i sobretot docent han conduït a una universitat poc eficient i massa rígida malgrat la intel·ligència i capacitat de generació d’idees i de ciència que té la majoria del seu personal professional.\nAquesta vegada estic bastant d’acord amb el que diu Coello, potser exagera alguna cosa, però s’ha d’abordar la reforma. Amb la Llei de Modificació de la LOU aprovada fa una mica més d’un any es va perdre una oportunitat, massa por a fer les coses.


Aquest divendres es votarà la seva retirada a la comissió del Parlament que n'estudiava l'ús, i el 30 d'abril del 2014 les bales de goma ja no formaran part del material antiavalots de la policia catalana. Repassem l'historial d'aquesta munició a Catalunya.\nEster Quintana, el 14-N després de rebre l'impacte en un ull. / EDU BAYER\nBarcelona — 8 de noviembre de 2013 08:06h\nTres anys després de la seva constitució, l’associació Stop Bales de Goma ha aconseguit el seu objectiu: la prohibició de l'ús de bales de goma com a material dissuassori per part del cos de Mossos d'Esquadra. La lluita d’aquesta organització i d’altres moviments socials s’ha enmarcat en un context de proliferació de lesions ocasionades per aquests projectils: des de 2009, set persones han perdut un ull a causa de l'impacte d'una bala de goma a Catalunya. A la resta de l'Estat, va haver-hi dues víctimes mortals, en concret a Euskadi: el 1995 va morir Rosa Zarra pocs dies després de rebre un impacte de bala de goma a l'abdomen durant una manifestació. Una altra víctima va ser Íñigo Cabacas, que va morir l'any passat en rebre un tret d'aquests projectils al cap. Poc després l'Ertzaintza els retirava. I ara a Catalunya tampoc no se'n faran servir més. Aquest divendres es votarà la seva retirada a la comissió del Parlament que n'estudiava l'ús, i el 30 d'abril del 2014 les bales de goma ja no formaran part del material antiavalots de la policia catalana. Repassem l'historial d'aquesta munició a Catalunya.\nL'inici de la fi de les bales de goma\nFins 2005: Policia Nacional\nAbans del traspàs de les competències en seguretat a la Generalitat de Catalunya, la Policia Nacional va fer servir diversos cops les bales de goma. El 2001, Carles Guillot va perdre un ull durant el desallotjament d’una casa okupa al barri de la Salut de Barcelona. Després de passar per l’Audiència de Barcelona, la seva petició d’indemnització va ser rebutjada pel Tribunal Suprem. Recentment, una campanya de micromecenatge li va permetre reunir els fons necessaris per recórrer al Tribunal Europeu de Drets Humans d’Estrasburg.\n27 de maig del 2009: Guanya el Barça, tres persones perden un ull\nLa nit que el Futbol Club Barcelona va guanyar la Lliga de Campions, la primera amb Josep Guardiona d'entrenador, va ser la més violenta pel que fa a les conseqüències de les bales de goma. Jordi Naval, Jordi Sallent i Òscar Alpuente van perdre tots un ull quan celebraven la victòria del seu equip. Cap d’ells no estava implicat en aldarulls. La mateixa nit, Edgar López va rebre un tret a la caixa toràcica que li va provocar lesions coronaries greus i irreversibles i una necrosi a una part del cor. Pocs dies abans, durant la celebració del títol de campió de lliga, Gerard Molins havia rebut un tret a l’orella, fet que li provocar vertigens durant 6 mesos.\n12 de juliol del 2010: “Tota la culpa és de Robben”\nAquest es el títol irònic del llibre que va escriure Nicola Tanno sobre la seva experiència. Amb aquesta frase, aquest jove italià recorda que la jugada fallida de Robben en la final del Mundial podria haver evitat la victòria de la selecció espanyola i la posterior celebració durant la qual ell va perdre un ull, segons denuncia arran de l'impacte d'una bala de goma. Tampoc estava implicat en cap aldarull. El seu cas ha estat arxivat dues vegades però encara està pendent d’un recurs.\nDesprés d’aquests fets, Tanno va ser un dels impulsors de l’associació Stop Bales de Goma i va comparèixer dues vegades al Parlament de Catalunya.\n29 de març del 2010: Primera vaga general\nDurant la primera vaga general d’aquest període de crisi, Angelo Cilia, de 26 anys i un altre ciutadà italià de 36 anys van perdre un ull.\n14 de novembre del 2012: Ester Quintana.\nEl cas d’Ester Quintana, que va perdre l’ull durant la vaga general del 14-N, va tenir grans repercussions mediàtiques a causa dels repetits canvis de versió per part de la policia. L’aleshores conseller d’Interior, Felip Puig, va assegurar en un primer moment que no s’havia disparat cap bala de goma durant aquella manifestació. Gràcies a la publicació de diversos vídeos, va acabar admetent que s’havien disparat salves -trets sense bala- a la zona on es trobava Quintana, però va negar que fossin projectils. Tanmateix, un informe mèdic va demostrar que la lesió havia estat provocada per un projectil d’aquest tipus.\nFebrer del 2013: Creació de la comissió parlamentària\nEs crea finalment la comissió parlamentaria que reclamava Stop Bales de Goma des del 2011, per estudiar l'ús d'aquests tipus de material per part dels Mossos, tot i que no inclou l’expressió bales de goma sinó que es refereix als mètodes d’ordre públic en general. Durant la seva compareixença, el nou conseller d’Interior, Ramon Espadaler, demana perdó a les víctimes però anuncia que no es prohibiran les bales de goma. Pocs dies després, anuncia l’adquisició de canons d’aigua per part de la policia catalana.\n30 abril del 2014: Fi de les bales de goma\nDurant la seva compareixença al Parlament, Ester Quintana va declarar: "No sóc la primera víctima de les bales de goma però vull ser l'última". El seu desig es farà realitat. Segons a què van arribar CiU i ERC, el 30 d'abril del 2014 serà l’últim dia en què els Mossos d’Esquadra podran fer servir les bales de goma. Tot i així, encara tindran a la seva disposició les llançadores GL06-LL que disparen projectils viscoelastics, de més precisió, que no reboten i que immobilitzen els músculs en cas d'impacte.\n8 de noviembre de 2013 - 08:06 h


El magistrat Joaquim Bosch presenta el seu llibre `La patria en la cartera`\nEl Col·legi de l'Advocacia de Tarragona us convida a la presentació del llibre "La patria en la cartera. Pasado y presente de la corrupción en España" (editorial Ariel, 2022), del magistrat i jurista Joaquim Bosch. L'acte tindrà lloc aquest dijous dia 12 de maig a les 19:00h a la sala d'actes del Col·legi, i serà presidit per la degana de l'ICAT, Estela Martín. També comptarà amb la participació de l'advocat Francisco Zapater Esteban.\nL'assistència és lliure fins a completar l'aforament.\nLa pàtria en la cartera és una reflexió argumentada que busseja en les singularitats del fenomen de la corrupció al nostre país. Per a això, Joaquim Bosch aborda aquests problemes des d'una perspectiva nova, a través d'una visió transversal que engloba disciplines com la història, el dret, la política criminal, l'ètica o la sociologia. Un estudi dinàmic del problema més punyent de la política espanyola.\nLa tesi principal és que, encara que la corrupció a Espanya ve de molt antic, és en la dictadura de Franco quan adquireix dimensions institucionals que continuen fins a l'actualitat. La nova democràcia va incórrer en continuïtats, però també necessàriament en discontinuïtats derivades del nou sistema de partits. La falta de desenvolupament institucional va impedir una ruptura completa amb algunes pràctiques del règim anterior i va possibilitar noves formes de corrupció pròpies de les circumstàncies econòmiques d'aquestes últimes dècades.\nAquesta obra, resultat d'una immensa i exhaustiva documentació bibliogràfica, es nodreix així mateix de l'examen de centenars de sentències d'un ampli període, des d'abans del franquisme fins als nostres dies, per a analitzar les dinàmiques més habituals de la corrupció.\nJoaquim Bosch (Cullera, València, 1965) és en l'actualitat jutge del Jutjat de Primera Instància i Instrucció núm. 1 de Montcada. Col·laborador habitual en diferents publicacions jurídiques i mitjans de comunicació, és coautor de "El segrest de la justícia". Investigador i docent per a la formació de magistrats, ha dut a terme diversos estudis sobre aspectes processals relatius a la prova, la naturalesa de les parts en el procediment o la problemàtica dels matrimonis en l'àmbit del Registre Civil. També ha participat com a ponent en congressos d'àmbit estatal i internacional, en el Màster d'Estudis Interdisciplinaris de Gènere de la Universitat de Salamanca, el Màster de Prevenció de la Violència de Gènere de la Universitat de les Illes Balears i eli Seminari Internacional de Tegucigalpa sobre la corrupció a Centreamèrica.


NEIX EL CIRCUIT S14 DEL BARCELONA OPEN BANC SABADELL – Federació Catalana de Tennis\nEl Barcelona Open Banc Sabadell – Trofeu Conde de Godó, de la mà de la Federació Catalana de Tennis, reforcen la seva aposta pels joves valors del tennis català i a partir del 2022 organitzarà un circuit sub-14. Aquesta nova competició està pensada per a tots els nens i nenes de 14 anys o menys i consistirà en quatre campionats amb seu a cada una de les províncies de Catalunya. Els campions d’aquest circuit disputaran la fase final del Barcelona Open Banc Sabadell Sub-14, que se celebrarà durant la setmana del torneig ATP 500 (del 16 al 24 d’abril de 2022).\nLes dues primeres competicions es duran a terme del 15 de gener al 6 de febrer al Club Tennis de La Salut (Barcelona) i al Club Tennis Reus Monterols (Tarragona). Els altres dos campionats seran del 22 de gener al 12 de febrer al Club Tennis Girona i al Club Tennis Lleida.\nEl campió i campiona de cada una de les proves rebrà una invitació per disputar la fase final del torneig, que es disputarà la setmana del 18 al 24 d’abril a les pistes del Reial Club de Tennis Barcelona-1899, on els nens i nenes classificats podran viure en primera persona l’experiència d’un torneig d’alta competició i conviure amb els jugadors professionals.\nAquesta iniciativa, de la mà de la Federació Catalana de Tennis (FCT), forma part d’un conjunt d’accions del Barcelona Open Banc Sabadell per potenciar el tennis arreu de Catalunya, entre les quals destaquen també els Family Days, que tindran lloc a les diverses seus provincials i consistiran en jornades repletes de tennis per gaudir en família: Supertennis FCT, clínics amb jugadors professionals, activitats i jocs per anar amb els més petits de la casa. Pròximament es donarà més informació de la resta d’activitats.\n15/01 al 06/02 – Barcelona (Club Tennis de La Salut)\n15/01 al 06/02 – Tarragona (Club Tennis Reus Monterols)\n22/01 al 12/02 – Girona (Club Tennis Girona)\n22/01 al 12/02 – Lleida (Club Tennis Lleida)


Bioparc arrancarà un nou projecte que recuperarà la història de València\nEl parc posa en marxa la rehabilitació de dos alqueries amb més de 500 anys d'història en l'horta de València i anuncia les activitats culturals que es desenvoluparan en el seu interior\nL’horta del Pouet de Campanar recuperarà prompte la seua memòria històrica gràcies a Bioparc. El parc valencià iniciarà pròximament la rehabilitació de dos alqueries amb més de 500 anys d’antiguitat. L’objectiu és retornar a la ciutat de València una part del seu patrimoni arquitectònic i cultural.\nL’Alqueria del Rei és un conjunt de cases del segle XV on encara es mantenen les seues estructures originals. Allí s’instal·larà la seu de la Fundació Bioparc alhora que es dota d’un ús educatiu i cultural.\nEn el cas de la Casa Figuerols el seu ús estarà relacionat amb la Ruta de la Seda i és que la rehabilitació servirà per a recuperar la gusanera que hi havia en el seu interior.\nLa rehabilitació, dotada d’un cost pròxim al milió i mig d’euros, arrancarà previsiblement abans de la finalització de l’any. L’objectiu és no demorar-se en les obres més de 12 mesos per a obrir entre finals de 2020 o principis de 2021.\nEl gran parque acuático de Valencia se prepara para abrir en 2021


JOCS DE BOMBERMAN - Juga gratis a jocs online\nJocss online gratis bomberman\nAquí trobaràs una selecció de jocs bomberman per jugar gratis a SuperJocs.com, la web de jocs gratuïts a Internet. Tria jocs bomberman de la llista i juga ara, sense descarregar res. Aquests jocs bomberman són gratis.\nJuga a jocs bomberman\nMés jocs de bomberman\nJOCS de BOMBERMAN per a jugar gratis i online. Juga ara i sense descarregar res a jocs de bomberman a Super Jocs, la millor web de jocs gratis online.. Juga ara a jocs de bomberman, és gratis i no has d'instal·lar res si jugues a la web de jocs SuperJocs.com. Aquí trobaràs Jocs bomberman. Si vols jugar a bomberman gratis, visita'ns cada dia a SuperJocs.com. Tots els dies actualitzem els jocs i no oblidis recomanar-nos als teus amics i amigues!


El que tenia pendent – Fotoaficionats Algemesí\nEl que tenia pendent\nper Vicent Piquer · 11 octubre, 2013\nEsta esta fora de context, còpia de R.Ferrandis\nSegüent entrada El blauet i el pit-roig\nAnterior entrada I els empresaris sentien orgull de les seves empreses, eres altres temps.\n12 octubre, 2013 a les 3:50 am\nUna sèrie impressionant, Vicent. En la primera, els espectadors li donen més dramatisme encara amb les seues mirades dirigides cap al bou i el torero. Després veig que ja centres l'atenció, encara que el subaltern li'n lleva un tant. Jo intentaria eliminar-lo.\nEls marquets m'agraden molt i el joc de colors que fas amb ells també.\nLes palmeretes aprofiten un poc per descansar de la impressió de la sèrie. Tinc algunes com esta (amb ovni) que estan bé, però vaig optar per penjar les altres. No sé si també s'hauria d'eliminar. És un element estrany en la imatge.\nHe visitat el teu blog i t'haig de donar l'enhorabona. Anime a qui llija este comentari que es pegue una passejadeta per allà.\n12 octubre, 2013 a les 8:05 am\nEncara que amb la tercera imatge (la millor al meu entendre) hagués tingut prou.\nM'alegra veure'm acompanyat amb fotografies taurines per gent que avança tant de presa.\n12 octubre, 2013 a les 3:08 pm\nDramàtiques imatges les que ens mostres, però cal estar ací i disparar molt de pressa per a traure aquesta seqüència.\nCrec que en la 1ª falta aclarir al bou amb el tuto que li dit a Conti, que és el que ens ha explicat moltes vegades X. Rosell.\nLes altres dues les veig molt impressionants sobretot la 3ª per com li cerca el bou amb la banya.\nLa 4ª i sense que ens senta Rafel m'agrada més que la seua per estar en diagonal, encara que jo li llevaria l'ovni. Salutacions\nEls marcs no m'acaben, es confonen amb l'arena.\n12 octubre, 2013 a les 5:51 pm\nJa t'he sentit i et done la raó.\n12 octubre, 2013 a les 7:46 pm\nBuf .. a mí m´entra canguelis de veure les images que ens mostres, esgarrifoses i plenes de dramatisme … l´altre any que si que vaig entrar a la plaça i vaig captar imatges recordé que amb moments com aquest era imposible que jo pogues fotos i retirava la camera, és més vaig rebre el oferiment per part del metge de la plaça de captar imatges d´una operació en directe al quirofan de la plaça, en cas d´una agarrada a quelcom dels toreros, i vaig molt educadament declinar l´invitació per que jo en desmaie allí mateix. Altre company de FA amb més "ous " i temple va aceptar l´invitació de fer el reportatge per al metge per tal de fer un treball documentat de com és el quirofan de la plaça i la seua acitivitat. Bon treball Xato !!\nLa de les palmeretes pensé el mateix que li vaig dir a Rafel i Tu ho has copiat , copiar algo original sempre te la cosa de que algu ho havia vist abans i no has segut molt original solament copies i pensé que cal millorar la idea, en aquest cas cas no ho aconsegueixes … l´altre any será !!\n13 octubre, 2013 a les 8:43 am\nVicent, vinc de repassar el teu blog i m'ha agradat.\nNetes i bones edicions amb mesurat color.\nA destacar l'evident progressió del teu treball fotogràfic. Enhorabona\n13 octubre, 2013 a les 6:32 pm\nBuenas fotos me gusta el colorido.\n13 octubre, 2013 a les 8:40 pm\nMolt oportu i ben editaes\nSebastián. García ha dit:\n14 octubre, 2013 a les 2:02 pm\nImpresionan tus momentos captados, fotos muy logradas Piquer,


Martí Torroda, campió amb la Selecció Catalana Sub 12 - UE Sant Andreu\nMartí Torroda, campió amb la Selecció Catalana Sub 12\nEl jugador de l’Aleví A del Sant Andreu és un dels integrants de la Selecció Catalana que aquest diumenge es va proclamar campiona d’Espanya Sub 12. Els catalans van superar la selecció andalusa per 3 a 2 en una final molt disputada.\nA continuació us oferim les cròniques de la FCF, tan de la final com de les semifinals:\nFINAL: CATALUNYA 3 – 2 ANDALUSIA\nCatalunya s’ha proclamat campiona d’Espanya gràcies al gran partit que han disputat contra Andalusia. Els nois de la Catalana han imposat el seu joc dins el terreny de joc, malgrat que els andalusos no ho han posat gens fàcil. Ha estat un partit molt disputat amb moltes ocasions per part d’ambdues seleccions, però la gran tasca defensiva i els atacs catalans han estat superiors.\nAndalusia s’ha avançat al minut 3 gràcies a una bona combinació de la davantera andalusa que el porter català no ha pogut aturar. Malgrat el desavantatge en el marcador, els nois de Xavier Ferragut han avançat cap a la porteria rival i han creat perill en diverses ocasions, culminant finalment en una jugada que Nico ha materialitzat en gol.\nEls catalans han continuat dominant el partit, però ha arribat la mitja part i l’empat seguia en el marcador. Al minut 25, Jandro ha esquivat la defensa andalusa i, des de la zona de córner, ha centrat perquè Anssum rematés i marques el 2 a 1. Sense perdre ritme, els catalans han seguit amb la pilota i la següent jugada ha estat una clara ocasió, però aquest cop el porter d’Andalusia l’ha pogut aturar.\nEls andalusos han empatat el partit, marcant el segon gol després d’un refús del porter Àngel. Cinc minuts després, Arnau ha marcat el tercer i definitiu gol català gràcies a un gran xut des de fora de l’àrea que ha entrat per l’escaire de la porteria andalusa. Amb aquest, la Selecció Catalana s’ha proclamat Campiona d’Espanya.\nEl president de la RFEF, Ángel María Villar, el vicepresident de la Federació Catalana de Futbol, Josep Llaó, i altres autoritats presents han fet l’entrega de medalles i de la copa.\nPel que fa al Campionat d’Espanya sub 12 femení, la selecció Madrilenya s’ha proclamat campiona després de vèncer a Extremadura.\nSEMIFINAL: CATALUNYA 2 – 0 GALÍCIA\nLa Selecció Catalana ha sortit al terreny de joc amb actitud guanyadora. Els nois de Xavier Ferragut han controlat la pilota i l’han dirigida amb elegància i ritme, apropant-se molt sovint a la porteria contrària.Els gallecs han tingut feina intentant aturar la davantera catalana, que no ha cessat en tot el partit.\nHa estat al minut 14 quan Anssum ha marcat el primer gol de Catalunya, esquivant la defensa i el porter gallec per quedar-se sol davant la porteria i col·locar la pilota. Quatre minuts més tard, Adrià ha conduït la pilota des de mig camp i ha fet una assistència a Anssum, que ha sentenciat per deixar el definitiu 2-0 al marcador. Amb els dos gols d’avantatge, els jugadors s’han esforçat en defensa, marcant-se l’objectiu de deixar la porteria a 0, i alhora, mirant de cara a la porteria gallega per intentar ampliar les distàncies en el marcador.\nLa Selecció Catalana ha aguantat el ritme i ha controlat, en tot moment, el partit. A falta d’un minut per acabar el partit, els gallecs han gaudit d’un parell d’aproximacions a l’àrea que la defensa catalana ha refusat sense problemes. Finalment, el partit ha acabat amb 2 gols a 0 al marcador i els catalans s’han classificat per jugar la final del Campionat d’Espanya sub 12 masculí, a Logronyo (La Rioja).\nSELECCIÓ MASCULÍNA SUB 12:Jugadors: Jordi Casta, Arnau Tenas, Guillermo Amor, Anssumane Fati, Èric Gràcia, Nicolàs Melamed, Àngel Fortuño, Arnau Puigmal, Daniel Villahermosa, Adrián Bernabé, Alejandro A. Sánchez, Ramon Bayona, Martí Torroda i Sergi Espinosa.Seleccionador: Xavier Ferragut\nAjudant: Jordi Puig


Josep Chapa | valencianbooks.com\nJosep Chapa Mingo naix a València l'any 1971. Es confessa seduït per la creativitat i pel món escolar i situa la família, el seu entorn i l'escola en els fonaments imprescindibles de la seua formació. És llicenciat en Geografia i Història (especialitat d'Història Medieval) per la Universitat de València i Mestre de valencià. Professionalment, a més d'escriure, és professor d'Educació Secundària i de Batxillerat, impartint les matèries d'Història i de Geografia. També fa excursionisme i teatre amb els seus alumnes. La seua trajectòria inclou contes per a primers lectors així com novel·la juvenil.


Foment Tàrrega engega les rebaixes amb la campanya "sales days" | Ràdio Tàrrega\nFoment Tàrrega engega les rebaixes amb la campanya "sales days"\nFoment Tàrrega, l'associació de comerços i serveis de Tàrrega, ha preparat una altra acció per dinamitzar la ciutat. Es tracta d'avançar el període de rebaixes d'estiu 2018 generant sinergies entre diferents sectors. És per això que el divendres 29 i dissabte 30 de juny s'ha organitzat el "sales days", que dona el tret de sortida a les rebaixes i que consisteix que en cada compra a un establiment associat es regalarà de manera gratuïta un beure, que es podrà bescanviar en 17 establiments del món de la restauració de la nostra ciutat. D'aquesta manera l'acció inclou un nombre més gran d'associats enllaçant l'hostaleria amb altres sectors.\nFoment Tàrrega està immers en la preparació d'altres activitats per aquest estiu amb altres entitats com el festival Paupaterres i estudia la viabilitat de la celebració o replantejament del conegut "mercapati" que tradicionalment se celebra per donar el punt final a les rebaixes d'estiu.


Valoració de la Vaga General del 3 d’octubre – INTERSINDICAL – CONFEDERACIÓ SINDICAL CATALANA\nValoració de la Vaga General del 3 d’octubre\n@csc 04/10/2017 Valoració de la Vaga General del 3 d’octubre2017-10-04T13:15:27+00:00 Economia\nQuan des de Intersindical-CSC vam convocar la vaga, ho vam fer com a deure, deure respecte a les classes populars i deure respecte al nostre país, en defensa del referèndum d’autodeterminació, de la democràcia i les llibertats i en contra de l’onada repressiva que va posar en marxa l’Estat. Els fets, absolutament condemnables del passat diumenge, no van fer altra cosa que confirmar els pitjors pronòstics, constatant que des de l’Estat no hi altra proposta que la violència i la vulneració de drets fonamentals d’expressió, reunió, intimitat, premsa i de totes les garanties jurídiques de la ciutadania. Malgrat tot, la resposta del nostre poble està sent exemplar.\n3-O Consum elèctric a Catalunya\nUna de les formes de calcular l’impacte d’una vaga general és la caiguda del consum elèctric, un dels indicadors bàsics de l’activitat econòmica. Fonts d’Endesa, que controla prop del 90% del mercat elèctric català, van confirmar ahir caigudes de la demanda d’entre el 10,5% i l’11,5% entre les deu del matí i les dues del migdia en comparació amb dilluns. Altres fonts van comentar que la davallada va ser superior a la tarda, que va arribar a un 15%.. Durant l’última vaga general, la del 14 de novembre del 2012, el govern central va afirmar que el consum a tot Espanya havia caigut un 12,7%. En la convocatòria del 29 de març del mateix any la davallada havia sigut del 16,3%.\nFonts del sector van comentar que és habitual que els dimarts es doni un consum superior al dels dilluns, jornada en què moltes companyies posen en marxa les seves instal·lacions després de la pausa del cap de setmana, motiu pel qual les reduccions de consum mostrarien una afectació encara superior.\nREE, la companyia encarregada de la xarxa de distribució de l’electricitat i d’adequar la producció amb els volums de demanda, va haver d’adaptar-se a aquesta caiguda del consum. Les seves previsions -fetes per al conjunt del sistema ibèric i que acostumen a aproximar-se molt a les reals van quedar afectades per l’aturada general convocada contra la violenta actuació de les forces policials estatals diumenge i per la vaga general convocada per la Intersindical-CSC i altres sindicats.\nLes corbes de previsions de consum de REE i el consum real van començar a separar-se a partir de les cinc de la matinada i, des de llavors, es van mantenir allunyades i en paral·lel fins passades les nou de la nit, quan es produeix el màxim consum energètic del dia.\nTenint en compte que Catalunya consumeix al voltant del 18% de l’energia demandada a l’estat espanyol, els tècnics de la companyia Holaluz van calcular que a Catalunya el consum havia caigut un 15%, una xifra que és superior a la facilitada per REE. I, extrapolant aquests resultats a l’última vaga general, van estimar que l’aturada va tenir un seguiment del 80% de les empreses, una xifra molt similar a la que van oferir patronals com Pimec i Cecot respecte a les petites i mitjanes empreses.\nCom en totes les darreres vagues generals a primera hora del matí es dificulta mitjançant piquets informatius la circulació de vehicles, s’atura transport públic i s’impedeix l’obertura de grans centres de distribució, com pot ser Mercabarna.\nUn cop assolit això el següent pas és fer concentracions a les 12 del migdia a totes les ciutats i viles. La concentració del matí a Barcelona va abastar més de 300.000 persones. A la tarda, en les diferents mobilitzacions, hi van haver 700.000 persones, a Barcelona, 60.000 persones a Girona, 20.000 persones a Tarragona i 45.000 persones a Lleida. Més les persones que es van concentrar a les diferents capitals de comarca.\nS’estima que el seguiment de la vaga va ser d’un 70% en els sectors productius, als que caldria afegir botiguers, pagesos, estudiants, pensionistes i ciutadania en general.\nPodem estar ben orgullosos. Felicitem-nos pel resultat i del desenvolupament de la vaga i de la mobilització. És l’acte col·lectiu més massiu i cívic de la història del nostre país, evidenciant la indissolubilitat de les reivindicacions obreres, nacionals i democràtiques. És un èxit històric, malgrat els intents de boicotejar-lo d’uns i l’absència còmplice d’altres.\nhttp://www.intersindical-csc.cat/2017/10/04/valoracio-de-la-vaga-general-del-3-doctubre/ 2017-10-04T13:15:27+00:00 @cscEconomiaQuan des de Intersindical-CSC vam convocar la vaga, ho vam fer com a deure, deure respecte a les classes populars i deure respecte al nostre país, en defensa del referèndum d’autodeterminació, de la democràcia i les llibertats i en contra de l’onada repressiva que va posar en marxa l’Estat....@csc francesc.boix@intersindical-csc.catAdministratorINTERSINDICAL - CONFEDERACIÓ SINDICAL CATALANA\n« Convocatòries Vaga General 3’octubre\nLa Intersindical-CSC ha decidit desconvocar la vaga general del dia 10 d’octubre »


L'Ajuntament contracta una altra persona a l'atur amb un nou pla d'ocupació, la quinzena en el darrer mig any - Notícies de l'Ajuntament de la Vila de Masquefa\nL’Ajuntament contracta una altra persona a l’atur amb un nou pla d’ocupació, la quinzena en el darrer mig any\nDimarts va incorporar-se a la Brigada Municipal d’Obres i Serveis un altre veí del municipi que es trobava en situació d’atur i que ha estat contractat temporalment per l’Ajuntament mitjançant un nou pla d’ocupació propi. Es tracta d’un oficial de segona (paleta) que realitzarà els treballs del pla que el Consistori està executant des de fa unes setmanes per reformar i remodelar diverses places, jardins i carrers del municipi, així com també tasques de conservació i manteniment d’espais i equipaments municipals.\nAquesta és la vuitena persona que s’incorpora a la Brigada Municipal en les darreres dues setmanes mitjançant tres plans d’ocupació finançats amb una subvenció de la Diputació de Barcelona i amb fons propis de l’Ajuntament. La setmana passada ja van començar a treballar uns altres 2 oficials de segona i cinc peons d’obres i serveis. La persona ara contractada ja va ser candidat aleshores i es trobava formant part d’una borsa de treball per a possibles contractacions. Totes aquestes persones han estat contractades per un període de 6 mesos, a jornada complerta.\nAquestes 8 incorporacions se sumen a les 7 persones en atur a les quals l’Ajuntament ja va poder contractar –també per sis mesos, i a jornada complerta- entre final de 2013 i principi d’aquest 2014 mitjançant uns altres tres plans d’ocupació promoguts per la Generalitat, així com a d’altres treballadors a l’atur que van participar en plans d’ocupació impulsats en anys anteriors.\nAmb aquestes polítiques actives per fomentar l’ocupació, l’Ajuntament vol contribuir a pal·liar la problemàtica de la taxa d’atur, proporcionant feina majoritàriament a persones que provenen de la construcció, un dels sectors més castigats per la crisi.


SAP-Fepol | Reunió Regional de la Regió Policial Metropolitana de Barcelona de 22 d’octubre\nCATEGORIA: Comunicats, Metropolitana Barcelona\nReunió Regional de la Regió Policial Metropolitana de Barcelona de 22 d’octubre\nResum dels punts que en la reunió d'avui ha defensat la nostra organització sindical\nBarcelona, 22 d’octubre del 2020.-\nAvui dia 22 d’octubre s’ha convocat la reunió amb els comandaments de Barcelona per tractar els punts més rellevants d’aquesta regió. Aquests són els punts principals que el SAP-FEPOL ha posat sobre la taula:\nÀrea Regional d’Instrucció i Custòdia\nManca d’efectius i ineficàcia del servei EQUALIS: Admeten que no hi ha una solució 100% efectiva pel servei i que, tal com manifestem, pot haver hagut moments “puntuals” on hi hagi hagut una manca d’efectius greu (2 agents sols a l’ACD esperant EQUALIS).\nEl nombre d’efectius es computa “segons els nombres que tenen sobre la taula”. Des del SAP-FEPOL farem una proposta per escrit (tot i que ja hem sol·licitat reiteradament aquests mesos que s’incrementin els efectius). Defensen l’operativitat d’EQUALIS, que nosaltres qüestionem.\nPer altra banda, preguntem per què, si no pot haver-hi agents en pràctiques a la roda, sí que poden anar puntualment via EQUALIS. Per nosaltres és contradictori i paradoxal. Ens responen que el criteri sobre que els i les agents en pràctiques no poden anar a ARIC ni tampoc a la SRC correspon a la DAS, i no pas a la Regió, però que EQUALIS sí, i que, segons paraules del mateix comissari, ell sí que és favorable que realitzin el servei a l’ACD.\nDavant la petició de metge i infermera, extrem que depèn de l’ICS, s’ha realitzat la petició i ens informaran del resultat quan tinguin resposta.\nAixí mateix, manifesten que el còmput de vegades que cada comissaria ha de cedir agents per realitzar EQUALIS és proporcional al nombre d’efectius de cada ABP segons torn. Aquest número es pondera des de SRC automàticament seguint aquests paràmetres, que atorga un programa informàtic amb fórmules matemàtiques, fins i tot tenint en compte si aquella setmana hi ha menys efectius dels normalment planificats.\nPer últim, manifesten que passats els tres mesos d’incapacitat temporal d’un/na agent, aquest/ta ha de tornar a realitzar un cicle sencer a custòdia. Des del SAP-FEPOL hem manifestat estar totalment en desacord en una mesura que llença un missatge de càstig vers els/les agents que malauradament han de romandre de baixa per una malaltia. No ho considerem un criteri ètic, i ho traslladarem als nostres departaments de seguretat i salut laboral i jurídic perquè valorin les accions que podem fer en aquest sentit.\nEls/les agents que, per contra, pateixin una incapacitat inferior a 15 dies, no hauran de perllongar ni doblar el cicle, i, els/les que es trobin amb una forquilla d’entre 15 i 20 dies, es valorarà cada cas per tal de veure si han de perllongar el mateix nombre de dies que hagin estat amb aquesta incapacitat temporal.\nRemarquen que, d’ençà que es va instaurar aquest sistema, les absències per incapacitat temporal han disminuït. Nosaltres hem fet referència genèrica a diversos casos sense concretar d’agents que han anat a treballar per por a haver de patir un nou cicle a l’ACD, fins i tot quan no estaven preparats per tornar.\nPel que fa als problemes amb l’aire condicionat que va patir URIA aquest passat estiu, sembla que va ser un problema de compressor de l’aire i que actualment està resolt.\nS’està realitzant un estudi sobre un possible Nivell 2 a ARIC, que trigaria un temps a veure la llum.\nSala Regional de Coordinació\nDesprés de manifestar que la SRC continua amb el problema recurrent de la manca d’efectius, agreujada perquè és un dels destins que no gaudeix de l’increment d’agents en pràctiques, i davant el fet que han marxat recentment 9 efectius, ens han manifestat que actualment estan amb una ràtio de 5 persones per sobre respecte a l’estiu, tot i que el mateix Cap de Sala ha reiterat que es podria donar una millor cobertura amb més efectius i que sempre són necessaris.\nReclamem que la SRC necessita disposar de més efectius per poder donar un servei de qualitat i que els/les companys/es no pateixin sobrecàrrega de treball. Ens responen que, amb el nou sistema que s’implantarà pròximament, tot el que comuniqui una patrulla sobre els serveis (no sobre els incidents), es carregarà a la PGME a l’aplicació de sales a través de la tauleta, guanyant en autogestió, extrem que alliberarà feina sobre els efectius de la Sala. Està previst que comenci el 2 de novembre i en unes 3 setmanes ja hauria d’estar implantat. Es realitzarà per agrupacions de canals de comunicació.\nDe moment no hi ha canvis oficials previstos de destinació, tot i que el debat està sobre la taula en l’actualitat.\nEns manifesten que les incidències amb l’aire condicionat han estat puntuals. Admeten el problema de les dutxes. Han contactat amb la constructora per tal d’exigir les garanties.\nEl primer que arribarà són motocicletes pel GRSC (6 elèctriques i 14 de benzina) i furgonetes per les ARRO. Reiterem la urgència dels vehicles (sobretot logotipats per USC i no logotipats) i exposem exemples que ens han traslladat companys/es. En són conscients, però no és competència de la RPMB.\nRetards a les reposicions extraordinàries d’uniformitat\nDemanen que fem arribar els TIPS de les persones afectades. Insistim en el fet que, davant la situació actual de pandèmia , cal accelerar les entregues, especialment d’aquells i aquelles que tenen contacte amb altres persones, per raons higièniques i sanitàries.\nManca de tauletes\nS’estan efectuant comandes a través de la DSIP. Han enviat correu als destins sol·licitant nombre necessari de tauletes.\nA la RPMB hi ha actualment, segons les seves dades, 21 casos positius, 48 contactes estrets, dels quals 3 PCR van donar positiu, i cap hospitalització.\nMantes a les àrees de custòdia.\nA partir del 2 de novembres s’implantarà a les àrees de custòdia les mantes d’un sol ús.\nDe moment no hi ha canvis. Es troben en fase embrionària de parlar amb els caps per veure com afrontar el sistema.\nAquestes han estat les qüestions que la nostra organització sindical ha portat a la reunió regional. Per a més informació us podeu posar en contacte amb els nostres delegats, així com també per traslladar altres temes a la propera reunió regional.


Els Cinc a l'illa del tresor - Enid Blyton -5% en libros | FNAC\nEnid Blyton (Autor) Publicado el octubre de 2015 Normal (Libro) en catalán\nColección Els cinc\nUn temporal treu a la llum un antic vaixell naufragat a l'illa de Kirrin! Els Cinc s'assabenten que portava un tresor i estan resolts a trobar-lo. Aconseguiran arribar ells primer al tresor?Traduccions revisades i actualitzades per als lectors d'avui. Nova numeració de la sèrie basada en la numeració original anglesa. Noves il·lustracions, de coberta i interiors. Nova enquadernació en tapa dura.\n11,30€ Gastos de transporte +3,69€\nSINOPSIS Els Cinc a l'illa del tresor\nDetallesEls Cinc a l'illa del tresor\nOpinión Clientes Els Cinc a l'illa del tresor


El Build to Rent es converteix en focus d’inversors i grans corporacions, i exerceix de dinamitzador del mercat de lloguer - Forcadell\nEl Build to Rent, focus d’inversors i grans corporacions, i dinamitzador del mercat de lloguer\nSi bé a Espanya la cultura de compra d’habitatge ha predominat per sobre de la del lloguer - actualment el país observa una proporció d’stock del 22% en lloguer vs el 78% en propietat-, es necessari que es produeixi un major equilibri per apropar-se al paradigma dels països europeus. Actualment s’està produint un canvi de tendència progressiu anivellant la balança, que es veurà impulsat a través de l’auge del BTR. “Amb el temps, la demanda d’habitatge de lloguer s’ha anat incrementant de tal manera que el mercat, especialment el de Barcelona, no és capaç d’absorbir.” afirma Toni López, director de l’àrea d’Immobiliària d’Empresa de FORCADELL. En aquest sentit, “la creació d’un gran parc d’habitatge de lloguer assequible i social tant per part de les administracions públiques així com la fórmula ideal de col·laboració público-privada és més necessària que mai” afegeix Toni López.\nBuild to Rent, antecedents i solució al lloguer\nA diferència del què està passant actualment, al 2007 el sector immobiliari depenia molt del crèdit bancari, mentre que actualment es troba més fort a nivell financer.\nA més, els seus actius han sigut sempre, i ara més que mai, un valor refugi segur en termes d’inversió professional. España acumula encara un important stock d’habitatge nou buit en venda, bona part del qual es troba en mans dels bancs. Encara que la modalitat Build to Rent ha existit sempre, molts promotors l’han anat incorporant arrel de la situació actual. En el cas de Madrid o Barcelona, que acumulen una demanda elevada, aquesta modalitat suposa una solució òptima per donar resposta a la situació del mercat residencial de lloguer. Es tracta, a més, d’un format testat, útil i eficaç per a promotors, inversors i llogaters. El mercat Residencial va tancar l’any 2019 amb estabilitat de preus i bones perspectives pel 2020 però la irrupció de la crisi sanitària de la Covid-19 deixa un panorama amb moltes incògnites en el desenvolupament a curt i mig termini. El que sí es pot afirmar és que comportarà un replantejament del sector, situant, sense cap mena de dubte, el Build to Rent com una part important de la solució, exercint de dinamitzador del mercat de lloguer.\nFortaleses i debilitats del Build to Rent\nActualment, inversors, grans gestores i operadors amb gran capacitat financera han posat el focus en aquests tipus de projectes immobiliaris donat que els hi poden generar interessants oportunitats de negoci. Build to Rent requereix una acotada estratègia i deixa de ser un model de negoci únicament de plusvàlua, per passar a ser una operació de rendibilitat amb plusvàlua futura. Fins el moment de la irrupció del Build to Rent a Madrid i Barcelona, aquest format generava cert recel entre promotors per tractar-se de projectes de risc elevat donat que si no hi havia un encàrrec previ (claus en mà) havien d’assumir qüestions delicades com l’elevat cost del sòl, la manca de col·laboració público-privada, la lentitud en els tràmits administratius i sobretot l’increment constant dels costos de construcció.\nEn quant al lloguer d’un habitatge en un edifici en Build to Rent, és superior al d’un lloguer tradicional per ser nou, i perquè en alguns casos comporta serveis addicionals associats. El format Build to Rent té l’oportunitat de marcar un punt d’inflexió en el sector i serà un actor clau en el mercat de lloguer residencial en els propers anys.


L’IVC i la Fundació Mapfre presenten a Castelló l’exposició ‘Dibujar la modernidad (1864-1968)’\nEl Museu de Belles Arts de Castelló acull obres de Picasso, Dalí, Sorolla, Juan Gris, Tàpies, Chillida, Rodin, Schiele o Degas\nL’exposició estarà oberta al públic fins al 15 de juny\nCultura de la Generalitat, per mitjà de l’Institut Valencià de Cultura, en col·laboració amb la Fundació Mapfre, presenten al Museu de Belles Arts de Castelló l’exposició ‘Dibujar la modernidad (1864-1968)’. La mostra que es pot veure a Castelló és una selecció de la col·lecció que la Fundació Mapfre va iniciar en 1997 centrada en l’obra d’art sobre paper amb la intenció de mostrar els camins que van conduir a la modernitat en el canvi del segle xix al xx.\nEl director general de l’Institut Valencià de Cultura, Abel Guarinos, que ha assistit a la inauguració, ha destacat el paper de col·laboració de les institucions i la Fundació Mapfre per a poder portar fins a Castelló de la Plana una exposició amb obres d’artistes de primer nivell internacional com Sorolla, Rodin, Picasso o Degas. Més de 70 obres que ofereixen una perspectiva del dibuix com a disciplina artística. La presentació ha comptat també amb la presència del delegat territorial de l’IVC a Castelló, Alfonso Ribes, la diputada de Cultura, Ruth Sanz i la vicerectora de Cultura i Relacions Institucionals de l’UJI, Carmen Lázaro.\nLa mostra inicia el seu recorregut amb obres d’autors espanyols com Marià Fortuny, Joaquim Sorolla o Francisco Pradilla y Ortiz, encara lligats a la tradició, però amb trets que ens fan pensar en aquest començament de segle que estava per arribar. Trobarem també artistes com Edgar Degas, Auguste Rodin o Egon Schiele. Els dibuixos de Joaquim Sunyer, Enric Casanovas, Joaquín Torres García o Francis Picabia dialoguen entre si, per a parlar-nos d’un canvi d’època i d’un art heterogeni que recull aspectes dels moviments d’avantguarda a través de Picasso, però també de Juan Gris, Alexander Archipenko o Paul Klee.\nEl cubisme també es mostra amb obres de Juan Gris, André Lothe o Kurt Schwitters, aquest darrer amb un esperit ja clarament dadaista que enllaça amb les obres surrealistes de molts dels espanyols, com Salvador Dalí o Óscar Domínguez, que s’inclouen entre els principals representants de l’avantguarda.\nEl ‘nou realisme’ d’Arturo Souto o de Joaquín Peninado coexisteix amb la influència surrealista en les obres de Julio González i Alberto Sánchez o en les més informalistes de Tàpies i Chillida, també presents en l’exposició.\nL’horari per a visitar el Museu de Belles Arts de Castelló és de dimarts a dissabte de 10.00 a 14.00 i 16.00 a 20.00. Els diumenges l’horari és de 10.00 a 14.00. L’entrada és gratuïta. Cal recordar que, quan es visita el Museu de Belles Arts de Castelló o l’EACC, s’obté una entrada que permet comprar, a les taquilles del Teatre Principal de Castelló o a l’Auditori i el Palau de Congressos de Castelló, entrades per als espectacles amb un descompte de fins al 50 %.


Esquerra vol una comissió pels problemes de mobilitat a Can Feu - El diari digital de Sabadell - iSabadell\nEsquerra vol una comissió pels problemes de mobilitat a Can Feu\nEscrit per Jordi Mateu el 11 març 2020\nERC pretén resoldre els problemes d’accés i de mobilitat dels veïns, afectats per les obres a la rambla d’Ibèria i al passeig de Can Feu.\nSegons els republicans, aquesta mesura apel·la a la “tèbia resposta” de l’executiu PSC-Podem, que va plantejar als veïns el 25 de febrer actuar “d’aquí a quatre o cinc setmanes”.\nEl grup municipal d’Esquerra Republicana apressa al govern de Sabadell a construir una comissió tècnica mixta que assegui a la mateixa taula al consistori i els veïns dels barris de Can Feu i Gràcia (especialment, del sector Planetes).\nEl passat 10 de febrer van començar les obres per fer la nova secció del vial a la Rambla d’Ibèria, que inclou l’eixamplament de les voreres actuals i l’allargament del carril bicicleta de la Rambla fins a la plaça del Mil·lenari. Això s’afegeix al soterrament encara per acabar dels Ferrocarrils Generals de Catalunya (FGC), fet que entorpeix encara més la mobilitat del veïnat dels barris Can Feu i Gràcia.\nMentre durin les obres, els vianants no podran passar per cap de les voreres de la rambla d’Ibèria entre el carrer de Pau Claris i el carrer de Rocafort i, pel que fa al trànsit rodat, el carrer de Cellers i el carrer de Quintana quedaran en ‘cul de sac’ i els vehicles no podran accedir cap a la rambla d’Ibèria des d’aquestes dues vies.\n“Hem d’aconseguir que el govern hi apliqui les solucions tècniques adients per garantir la transformació i la dignificació de l’espai urbà iniciades, i, alhora, el dret dels veïns a accedir a casa i a moure’s pel barri”, afirma el portaveu d’Esquerra Republicana (ERC) a Sabadell, Gabriel Fernàndez.\nEn aquest àmbit, una delegació de la secció local i del grup municipal republicans ha visitat l’àrea amb una representació de la plataforma veïnal.\n“Hem pogut comprovar que no es garanteixen les condicions mínimes d’accessibilitat als carrers i a les cases que hi ha al voltant del passeig de Can Feu: en cas d’emergència, per exemple, no hi pot accedir una ambulància. La plataforma denuncia la passivitat del govern i reclama que se l’escolti i que es posi solució als problemes més urgents de seguida. Cal fer-ho en una taula on pugui seure tothom i estudiar com garantir circuits de mobilitat que garanteixin el dret a l’accessibilitat”, apunta el regidor i president de la secció local del grup republicà, Santi Valls.\nD’aquesta manera, ERC exigeix que es busqui una solució que garanteixi l’accés als habitatges i es valorin altres qüestions relacionades amb l’espai públic de la zona en el marc d’aquesta nova proposta de comissió de diàleg.\nFoto portada: Obres carril bici Rambla Ibèria. Autor: David B.